als_Latn dik_Latn sag_Latn
Njëzetekatërvjeçari Kreshnik Hysa na ra menjëherë në sy në “Top Fest 8”, jo vetëm për këngën e tij të stilit rock “Të kërkoj” (kompozuar nga Heldi Kraja), por sepse t-shirt-i i tij lexonte Armani Jeans. Të jetë një akt vanitoz (edhe pse Armani Jeans klasifikohet tek linja më e lirë e shtëpisë Armani) apo kemi të bëjmë me një djalë të apasionuar pas firmave?
Përpara se të nisnim setin fotografik, po shihja veshjet e tua dhe ishin Armani, Burberry, Trussardi… Je i fiksuar me firmat?
Përgjithësisht po, por ka raste kur ka gjëra të bukura që më tërheqin, edhe pse nuk janë firmato. Por në të shumtën e rasteve më pëlqejnë markat e njohura.
Bën shopping online apo në tregun shqiptar?
Përgjithësisht këtu, online të them të drejtën shumë rrallë, kjo dhe për arsye sepse dal shpesh jashtë dhe preferoj të bëj shopping andej. Në Tiranë kam disa pika referimi ku blej rroba dhe ku besoj se ka gjëra të bukura.
Sa orë rri përpara pasqyrës përpara se të dalësh?
Nuk e kam matur asnjëherë (qesh). Paradite vishem casual, kështu që nuk harxhoj shumë kohë përpara pasqyrës, kurse në darkë ndryshon disi, sepse përpiqem të jem më chic.
Përveç veshjeve të shtrenjta, me çfarë tjetër je fiksuar?
Me orët dhe makinat e shpejta. Orët i pëlqej, sepse tregojnë klas, kurse makinat e shpejta më japin adrenalinë. Firmat e orëve që më pëlqejnë më shumë janë: Patek Philippe, Raymond Weil, Zenith, kurse makina e ëndrrave të mia është Aston Martin, e shpejtë dhe elegante njëkohësisht.
Beson se një mashkull duhet të shpenzojë për paraqitjen e tij?
Mendoj se një mashkull duhet të kurohet për veten dhe sot, të kurohesh për veten, do të thotë të shpenzosh para. Këtë pjesë di ta bëj shumë mirë, pasi blerja ime e fundit ishte një orë Raymond Weil që kushtonte 2.000 euro.
Nëse ti do të realizoje një duet me një këngëtar shqiptar, kë do të zgjidhje, duke marrë parasysh edhe stilin e tij?
Janë disa këngëtarë që më pëlqejnë, si: “Kthjellu”, Vedat Ademi, Eugent Bushpepa, këngëtarë që këndojnë rrymën që unë pëlqej. Por tani për tani nuk kam në plan të bëj një gjë të tillë.
Shumë meshkuj informohen për tendencat e reja të modës nga revistat ose nga interneti. Ti ku informohesh dhe çfarë na këshillon për Pranverën 2011?
Unë çdo fillim sezoni shkoj jashtë dhe i shoh vetë koleksionet në qendrat tregtare. Për pranverën, D&G ka veshje të mrekullueshme, sepse kam parë koleksionin e ri.
5 Marka që preferon?
E para në listë për mua është D&G. Ka shumë stil në përgjithësi për veshjet, po sidomos për pantallonat. Në vend të dytë Armani Jeans, sepse ka veshje të këndshme për t’u veshur casual. Për këpucë më pëlqen Dsquared2, sepse ka modele të mrekullueshme. Në vend të katërt do të vendosja Daniele Alessandrini për sa i përket veshjes serioze dhe në vend të pestë Galliano. Ka një stil shumë të bukur.
Një Man in Style duhet gjithmonë të jetë në fizik të mirë apo stili nuk ka nevojë për palestër?
Stili i të veshurit është ajo çfarë zgjedh ti për veten. Nuk ndikohet nga fiziku direkt, por indirekt, sepse, nëse ti do që ajo që vesh të të rrijë mirë, duhet të kesh një fizik të mirë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn